Diari Oficial de la Generalitat Valenciana


Sumari del DOGV 6116, del 05-10-2009 (2009/11078)

RESOLUCIÓ de 30 de setembre de 2009, del secretari autonòmic, director general del Servici Valencià d'Ocupació i Formació, per la qual es publica l'increment de crèdit aprovat per resolució del vicepresident segon del Consell, conseller d'Economia, Hisenda i Ocupació, per a la línia pressupostària T567000 per la qual s'ha de finançar les ajudes als treballadors assistents als cursos de perfeccionament tècnic que van tindre lloc als centres nacionals de Formació del SERVEF de Paterna i Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6116

Data del DOGV
:   05-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/11348


Data del document
:   30-09-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * aturat
    * ajuda pública
    * suport econòmic
    * ajuda a l'ocupació

RESOLUCIÓ de 30 de setembre de 2009, del secretari autonòmic, director general del Servici Valencià d'Ocupació i Formació, per la qual es publica l'increment de crèdit aprovat per resolució del vicepresident segon del Consell, conseller d'Economia, Hisenda i Ocupació, per a la línia pressupostària T567000 per la qual s'ha de finançar les ajudes als treballadors assistents als cursos de perfeccionament tècnic que van tindre lloc als centres nacionals de Formació del SERVEF de Paterna i Alacant. [2009/11322]  
En el Diari Oficial de la Comunitat Valenciana de data 14 del passat mes d'agost, es va publicar l'Ordre de 13 de juliol de 2009, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als treballadors assistents als cursos de perfeccionament tècnic que van tindre lloc als centres nacionals de Formació del SERVEF de Paterna i Alacant i es determina la competència per a resoldre estes ajudes.  
En l'article 1 d'esta ordre s'assenyala que per a les referides ajudes es destinaran 43.000 euros a càrrec de la línia T567000 del subprograma pressupostari 322.52, Formació Professional Ocupacional de la Llei de Pressupostos de la Generalitat Valenciana per a l'exercici 2009.  
La disposició final segona de la referida Ordre, autoritza la Direcció General del SERVEF perquè, mitjançant resolució, incremente les dotacions econòmiques destinades a atendre les sol·licituds d'ajudes efectuades a l'empara d'esta.   
Com a conseqüència del Pla de Treball per al 2009 els centres nacionals de Formació del SERVEF de Paterna i Alacant, l'import destinat a les ajudes als alumnes assistents als cursos de perfeccionament tècnic que van tindre lloc en estos, es va fixar en 193.690 euros. Segons això s'ha efectuat la corresponent generació de crèdit incrementant la dotació inicial de la línia T567000 en 150.690 euros, tot fixant el seu import en 193.690 euros.  
En conseqüència, fent ús de l'autorització que m'ha sigut concedida i de les competències que tinc atribuïdes en virtut de la Llei 3/2000, de 17 d'abril, per la qual es crea el Servici Valencià d'Ocupació i Formació, i en el Decret 41/2001, de 27 de febrer, del Govern Valencià, pel qual s'aprova el reglament Orgànica i del Règim jurídic del SERVEF, modificat pels decrets 173/2002, 13/2003 i 141/2003, resolc:  
Primer  
Incrementar en 150.690 euros la dotació econòmica destinada a finançar les ajudes que s'han de concedir a l'empara de l'Ordre de 13 de juliol de 2009, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als treballadors assistents als cursos de perfeccionament tècnic que van tindre lloc en els centres nacionals de Formació del SERVEF de Paterna i Alacant i es determina la competència per a resoldre estes ajudes, a càrrec de la línia T567000, tot fixant-la en 193.690 euros.  
Segon  
Com a conseqüència de l'esmentat increment acordat, elevar l'import d'ajudes als distints tipus d'alumnes recollits en l'article primer de l'esmentada Ordre de 13 de juliol de 2009, de la Conselleria d'Economia, Hisenda i Ocupació, en les quanties següents:  
- en 60.000 euros les ajudes a alumnes ocupats que assistisquen a cursos de perfeccionament tècnic, tot fixant l'import màxim d'estes ajudes en 70.000 euros;  
- en 90.690 euros les ajudes a alumnes que assistisquen a cursos previstos realitzar en el marc del referit Pla com a experimentació de certificats de professionalitat i altres accions, tot fixant l'import màxim d'estes ajudes en 93.690 euros.  
Mantenir la quantia de 30.000 euros, establida en l'Ordre de 13 de juliol de 2009, per als alumnes desocupats que assistisquen a cursos de perfeccionament tècnic previstos realitzar en el marc de l'esmentat Pla.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.  
València, 30 de setembre de 2009.- El secretari autonòmic d'Ocupació i director general del SERVEF: Luis Lobón Martín.